पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर में भी दीनदयाल नगर, शताब्दीपुरम व इससे सटी दूसरी कॉलोनियां मरीजों की संख्या को लेकर हॉट स्पॉट बने हुए हैं। स्थिति ये है कि पिछले महीने शहर में पहले कोरोना कर्फ्यू की सख्ती यहीं से शुरू हुई थी, उसके बाद भी मरीजों की संख्या बढ़ती गई।
नतीजतन, इस क्षेत्र में आज भी कोविड नियम की पाबंदियां लागू रखी गई हैं। शहर के सबसे बड़े माइक्रो व मैक्रो कंटेनमेंट जोन भी इसी क्षेत्र में बने हुए हैं। वहीं हरिशंकरपुरम, किलागेट, आनंद नगर, बारह बीघा कॉलोनी, अनुपम नगर जैसे कई क्षेत्र ऐसे भी हैं। जहां अब मरीजों की संख्या कम होने लगी है।
कुछ दिनों में शहर में मरीजों की संख्या कम होगी
संक्रमण की चेन तोड़ने के लिए कोरोना कर्फ्यू लगाया गया। अधिक संक्रमण वाले क्षेत्रों में ज्यादा सख्ती बरती गई। जिससे कुछ क्षेत्रों में नए मरीजों की संख्या कम होने लगी है। कोरोना की चेन टूट रही है। आने वाले कुछ दिनों में मरीजों की संख्या भी काफी कम हो जाएगी। - कौशलेंद्र विक्रम सिंह, कलेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn